  Виталий Пронин 22-тӥ июле Яр ёросысь «АгроЯр» хозяйствоысь 17 ветыл «Москва-Красноярск» поезд улын быриз, эшшо одӥгзэ вандоно луизы бӧрысь.Хозяйствоын ваньмыз-ӧвӧлэз 170 сюро таза пудозы. Кунянъёсты но ветылъёсты гужем Чупчи шур дурын уен-нуналэн возё. Но толэзьлы огпол сыӵе «лагерьысь» соосты чугун сюрес сьӧрысь фермае вайыло: секталазэс мертано, бызьылытыны вуэмъёссэ гидэ кельтоно.- Таяз рад но ӝытаз ветылъёсты ферма дорысь загонэ вайизы, - вера ёросысь гурт удысъя управлениен кивалтӥсь Елена Наймушина. - Нокытчы уз пегӟе шуыса, чаклась сюрымтэ ни, лэся. Нош уен-нуналэн возь вылын сиськыны дышем ветылъёслэн ӵукнаозь кӧтсы сюмам. Загонэз тӥяса, Чупчи дуре дэмен шонтӥллям. Чугун сюрес вылтӥ потыкузы ик, поезд улэ сюризы. Хозяйство ӝыны миллион манет тыр таин сэрен ыштон адӟиз.Поездысь адямиос сӧсырмыны ӧз шеде. Зэм, кылдэм югдурен валче мукет поездъёс но ог 50 минутлы ӝегазы.Елена Сараматова  